recursal/SuperWikiNEXT-32B huggingface dataset:
**הוא לא ידע את שמה** הוא שיר עברי של המשורר חיים חפר שהולחן על ידי סשה ארגוב ובוצע לראשונה ב-1954 על ידי להקת הנח"ל עם הסולן גבי עמרני.

השיר נעשה אהוד בחברה הישראלית, וזכה לביצועים רבים בין השאר של הזמרים: שושנה דמארי, אסתר עופרים, אריק איינשטיין, אריק סיני, ארקדי דוכין עם מיכה שטרית, יהורם גאון, ששי קשת, ושרית חדד. מקובל לנגן אותו בימי זיכרון ואירועים מיוחדים, אך גם בתוכניות מוזיקה בימי חולין.

פרקי השיר ותכניו
----------------

נושא השיר המחורז, הכולל ארבעה בתים ופזמון, הוא האובדן והשכול של חברים ורעים במערכה צבאית; הוא מסופר באמצעות עלילת אהבה הנרקמת בעיצומם של ימי המלחמה בדרום הארץ בין שני גיבורי השיר - חייל ואחות, ונפסקת עם מותו לאחר פציעה בקרב. המקום המוזכר הוא „בדרך לבאר שבע" - אתר מקראי קדום ויישוב קטן בתקופת מלחמת העצמאות; טווח הזמן של העלילה הוא כשנה מקיץ אחד אל "הקיץ השני".

ב**בית הראשון** מספר הדובר על המפגש הראשון והקצר מאוד בין בני הזוג; המילים: ליד "אילן זקן" רומזות אולי ל"אשל באר שבע" המקראי; העיר והעץ מזכירים למאזינים את ההקשר ההיסטורי הארוך והקצר, אשר שני הצעירים מעורבים בו וממשיכים אותו.
הבית פותח במילים על הגיבור: „הלך הוא יום אחד"; ושני הפריטים, העיר והאילן, חוצצים כביכול, במלל הפואטי, בינו לבין הגיבורה, שהמילים רומזות על היותה בעלת רצון ויכולת עצמית:  
 "... היא את ראשה הסבה,  

וצמתה ירדה ירוד מן הכתף."

**הבית השני** מתאר המשך דברים טבעי ונמרץ, הכולל את תנועתו של הצעיר עם גדודו הלאה ממקום המפגש: „הגדוד המשיך לצעוד, ועם הגדוד הלך הוא". אולם מבלי שזכרונה של הצעירה מש מזכרונו:
"נוכח הוא כי שכח לשאול אותה לשמה."  
 לאחר בית זה (והבית הרביעי) מובא הפזמון:  
 "הוא לא ידע את שמה,  
 אבל אותה צמה  

הלכה עמו לאורך כל הדרך,  

והוא ידע, יש יום  

בו יפגשו פתאום,  

עם שחר של טללים או שמש ערב."  

**הבית השלישי** מספר על פגישתם של שני הגיבורים בבית החולים בעקבות פציעתו של החייל.  
 **הבית הרביעי** מתאר שיח ביניהם, שעיקרו גילוי מאופק של זיכרון הדדי, ללא ביטוי של רגשות או מאוויים. ושורותיו האחרונות מתארות במילים חסכניות את פטירתו של הגיבור, ואת יגונה של הגיבורה.

השיר מכיל שני ניגודים: האחד בין התשוקה לחיבור לבין אובדן הרע, והשני בין האמת והערכים הנצחיים לבין הרגשות האנושיים. האחד, מופיע בדמותו של הציון החוזר, כי שם הגיבורה לא ידוע לגיבור, אולי מפאת חוסר אפשרות להתרועעות בשל נסיבות התקופה, כאילו חסר הפנאי הנפשי לברר פרטי ידע חשובים על אנשים שנפגשים ומתאהבים בהם; ועם זאת, מתאר המשורר כיצד נרקמת יריעת יחסים אמיתית בין שני הגיבורים, העשויה להתקיים למרות נסיבות התקופה ולהמשך לאחריה; אבל הנסיבות גוברות לבסוף על האהבה הנרקמת, ומכריעות אותה. אל מאבק האיתנים בין האהבה לבין המוות בשל הפציעה בקרב, מוסיף המשורר דיסוננס פואטי מוּבנה שני, באמצעות תיאורים מלאי רוך ונעימות אשר מעתיר הטבע, המצטרף אל "באר שבע" ו"האילן הזקן", ולא יציר אנוש או רעיה, על הסביבה ועל הגיבור, כגון במילים: „הרוח מן הים את השיחים ליטף" או „ואת פניו נשקו גם רוח, גם חמה"; רוך ונעימות המנוגדים לעלילה המתוחה וסופה מלא העצב.

קישורים חיצוניים
----------------

* "הוא לא ידע את שמה" באתר בית לזמר העברי
* הוא לא ידע את שמה, באתר שירונט
* הקלטות של "הוא לא ידע את שמה", בארכיון הצליל, באתר הספרייה הלאומית

הערות שוליים
------------

1. ↑  הוא לא ידע את שמה, בביצוע אסתר עופרים
2. ↑  הוא לא ידע את שמה, בביצוע שרית חדד, באתר youtube.
3. ↑  ספר בראשית, פרק כ"א, פסוק ל"ג.
**לסלו השלישי, מלך הונגריה** (בהונגרית: **Harmnadik László magyar király**, בסלובקית וקרואטית: **Ladislav III**;‏ 1200 – 7 במאי 1205) היה מלך הונגריה וקרואטיה בין 1204 ל-1205.

ביוגרפיה
--------

לסלו היה בנם היחיד של אימרה הראשון, מלך הונגריה וקונסטנצה מאראגון, בתם של אלפונסו השני, מלך אראגון וסאנצ'ה מקסטיליה, מלכת אראגון. התאריך המדויק של לידת לסלו אינו ידוע, אך סביר להניח שהוא נולד בסביבות 1200, על פי ההיסטוריונים גיולה קריסטו ופרנץ מק. לאחר שחלה קשות, הורה המלך אימרה להכתרה של לסלו כיורש עצר בניסיון להשיג את הירושה לבנו התינוק. ואכן, ב-26 באוגוסט 1204 הוכתר לסלו על ידי יאנוש, ארכיבישוף קלוסקה. אימרה הגיע להסדר עם אחיו הצעיר והמתריס, אנדראש, שאותו כלא. הוא שחרר את אנדראש, וגרם לו לחזור בתשובה למשך תקופת העוצרות של לסלו.

ב-30 בנובמבר 1204 מת המלך אימרה, ולסלו מלך במקומו. אינוקנטיוס השלישי שלח מכתב לדוכס אנדראש, והזהיר אותו לכבד את האינטרסים של המלך. עם זאת, אנדראש סירב לקבל את אזהרתו של האפיפיור, ותפס את הכסף שאימרה הפקיד במנזר פייליס עבור לסלו. בהתחשב בכך שלסלו נרדף על ידי אנדראש, ברחה קונסטנצה לאוסטריה, ולקחה איתה את לסלו.

אף על פי שאנדראש עשה כל מאמץ לתפוס את המלכה קונסטנצה ואת המלך לסלו לפני שיכלו להימלט, הם הצליחו להגיע לווינה, אוסטריה. לאופולד השישי, דוכס אוסטריה, שהיה בן דודם של אימרה ואנדראש, העניק מחסה ללסלו ואמו, אף על פי שאנדראש איים עליו בפלישה. לסלו נפטר בפתאומיות ב-7 במאי 1205, וגופתו הובאה לסקשפהרוואר לקבורה.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| גזה השני, מלך הונגריה |   | יפרוסיניה מקייב |   | ריינלד משאטיון |   | קונסטנס מאנטיוכיה |   | רמון ברנגר הרביעי, רוזן ברצלונה |   | פרונלה, מלכת אראגון |   | אלפונסו השביעי, מלך לאון |   | רקסה מפולין, מלכת קסטיליה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | בלה השלישי, מלך הונגריה |   |   |   |   |   | אגנס מאנטיוכיה |   |   |   |   |   | אלפונסו השני, מלך אראגון |   |   |   |   |   | סאנצ'ה מקסטיליה, מלכת אראגון |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | אימרה הראשון, מלך הונגריה |   |   |   |   |   |   |   |   |   |   |   |   |   | קונסטנצה מאראגון |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **לסלו השלישי, מלך הונגריה** |
|

קישורים חיצוניים
----------------

ויקישיתוף מדיה וקבצים בנושא **לסלו השלישי, מלך הונגריה** בוויקישיתוף
* לסלו השלישי, מלך הונגריה, באתר "Find a Grave" (באנגלית)

הערות שוליים
------------

1. 1 2  Kristó & Makk 1996, p. 227, Appendix 4.
2. 1 2 3 4 5  Kristó & Makk 1996, p. 227.
3. ↑  Érszegi & Solymosi 1981, p. 127.
4. 1 2 3  Bartl et al. 2002, p. 30.
5. ↑  Érszegi & Solymosi 1981, pp. 126–127.
6. 1 2  Engel 2001, p. 89.
7. ↑  Kristó & Makk 1996, pp. 227–228.
8. ↑  Kristó & Makk 1996, p. 228.
**סימני הזמן** הוא אלבומו השביעי של הזמר משה פרץ אשר יצא לאור ב-11 במאי 2015.

הפקה
----

האלבום בושל באולפן הביתי של פרץ ובשיתופם של המעבדים הוותיקים תמיר צור, יעקב למאי וניצן קייקוב.

### סינגלים

**אם זאת מלחמה:** הסינגל הראשון שהוציא ב-19 בפברואר 2014 את הסינגל כתב נועם חורב והלחין לורן בינג'מין.

**תהיה מאושר:** הסינגל השני של פרץ שיצא ב-24 ביוני 2014. שהוא כתב והלחין ועיבד את השיר בעצמו. סינגל מקפיץ, קצבי, משמח ואופטימי.

**גיבור של אמא:** הסינגל השלישי של פרץ שיצא ב-18 בנובמבר 2014 בלדה חדשה, שיר תפילה של אם לבנה, שאת השיר כתב והלחין בעצמו. פרץ הקדיש את השיר להולדת בתו מיכאלה.

**ברצלונה:** הסינגל הרביעי של פרץ שיצא ב-20 בינואר 2015 בלדת געגועים כואבת, את המילים כתבו דנה לפידות ואמה חנה לפידות. דנה לפידות גם הלחינה, ולעיבוד ולהפקה המוזיקלית אחראי תמיר צור.

**גם אם העולם יתהפך:** הסינגל החמישי של פרץ שיצא ב-23 במרץ 2015, שיר בסגנון יווני שמח, שיר עידוד ושמחה. מילים פשוטות המשקפות את האמת של החיים.

**אח שלי:** השיר השישי והאחרון לפני צאת האלבום של פרץ שיצא ב-19 באפריל 2015, שיר המרגש המוקדש לאחים השכולים של מבצע צוק איתן. השיר היה פרויקט משותף של פרץ ביחד עם "ידיעות אחרונות" דורון מדלי שכתב והלחין.

רשימת השירים
------------

| מס' | שם | מילים | לחן | אורך השיר |
| --- | --- | --- | --- | --- |
| 1. | "כשאת הלכת" | אורי בן ארי | סתיו שמש | 3:34 |
| 2. | "אני כאן בשבילך" | משה פרץ | משה פרץ | 3:31 |
| 3. | "תהיה מאושר" | משה פרץ | משה פרץ | 3:10 |
| 4. | "חצי משוגע" | משה פרץ וטל שגב | משה פרץ וטל שגב | 3:14 |
| 5. | "ברצלונה" | דנה לפידות וחנה לפידות | דנה לפידות | 3:38 |
| 6. | "לילה לבן" | משה פרץ ואיציק שמלי | משה פרץ ואיציק שמלי | 3:17 |
| 7. | "אני והלבד שלי" | נדב אסולין | נדב אסולין | 3:44 |
| 8. | "פחדתי" | אייל חייא | נאור סינאווני | 3:46 |
| 9. | "אם זאת מלחמה" | נועם חורב | לורן בנג'מין | 3:40 |
| 10. | "מיליונים" | משה פרץ | משה פרץ | 3:49 |
| 11. | "גם אם העולם יתהפך" | משה פרץ | משה פרץ | 3:01 |
| 12. | "גיבור של אמא" | משה פרץ | משה פרץ | 3:54 |
| 13. | "אח שלי" | דורון מדלי | דורון מדלי | 3:43 |
| 14. | "סימני הזמן" | סהר חגי | ניצן קייקוב | 3:28 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 1e9c4503-33f4-40af-9167-4ffc8b8f9179

 |
**ישראל מיכאל קפלינסקי** (1874 – 1918 או 1919 סרטוב, רוסיה הסובייטית) היה אחת הדמויות הבולטות של הבונד, סוכן חשאי במחלקת המשטרה של האימפריה הרוסית, נודע בחוגי המשטרה בתור **הסוכן פאבלוב**.

ביוגרפיה
--------

נולד למשפחה יהודית ענייה. קיבל חינוך יסודי ועבד בבית דפוס.

ב-25 וב-27 בספטמבר 1897 היה נציג בקונגרס הראשון (מייסד) של איגוד הפועלים היהודי הכללי (הבונד). היה אחד המארגנים והעובדים של בית דפוס יהודי מחתרתי בבוברויסק (בלארוס).

בליל 26 ביוני 1898 נהרס בית הדפוס על ידי שוטרים. המדפסות, כולל קפלינסקי ואשתו מרל, נלקחו. בהוראת מחלקת המשטרה, הועברו העצורים למוסקבה. כתוצאה משיחות שערך ראש מחלקת האוכרנה במוסקבה סרגיי זובאטוב, הסכים קפלינסקי להיות סוכן של מחלקת המשטרה. בהחלטת בית המשפט, בשל ארגון ותפעול בית דפוס בלתי חוקי, נידון קפלינסקי לגלות ל-4 שנים בסיביר. הוא שוחרר ממעצר לאחר המשפט והמשיך בפעילותו המהפכנית במקביל להיותו כסוכן חשאי ומודיע של המשטרה החשאית. בשנת 1900 על פי מידע של קפלינסקי, ארגון הבונד בקובנה נחשף על ידי שוטרי משטרת הצאר.

בשנת 1901, שימש כנציג בקונגרס הרביעי של הבונד בעיר דווינסק (מחוז ויטבסק. כיום לטביה). משנת 1903 עבד על פי הוראות האוכרנה בוילנה בארגונים סוציאל-דמוקרטיים.

הוא נחשף בסוף 1909 על ידי קצין המשטרה לשעבר לאוניד מנשצ'יקוב.

הוא התגורר בקאזאן ובסראטוב. לאחר מהפכת פברואר, באפריל 1917, נעצר בסרטוב על ידי הרשויות המחוזיות של הממשלה הזמנית. לאחר מהפכת אוקטובר ועליית שלטון הבולשביקים בסראטוב (יולי 1918), נבדקו תוצאות החקירה ועל פי פסק דין של בית הדין המהפכני נורה קפלינסקי למוות.

הערות שוליים
------------

1. ↑  קפלינסקי מעולם לא היה חבר רשמי בבונד.
2. ↑  "Переписка В. И. Ленина и руководимых им учреждений РСДРП с партийными организациями. 1903-1905 гг". אורכב מ-המקור ב-2012-03-02. נבדק ב-2012-01-27.
3. ↑  Л. Троцкий. Гартинг и Меньщиков

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 172345111
* VIAF: 313561666
* WorldCat (עם VIAF): 313561666

 |
**קיי-פקס** (באנגלית: **K-PAX**) הוא סרט דרמה אמריקאי משנת 2001, המבוסס על ספר בשם זהה, המספר על חולה נפש אשר טוען שהוא חייזר. החולה/חייזר – "פרוט" מתנהג באופן המעורר השראה בחבריו המטופלים בבית החולים לחולי נפש ובפסיכיאטר המטפל בו.

עלילת הסרט
----------

בתחילת הסרט מופיע באופן מסתורי בתחנת הרכבת המרכזית של ניו יורק אדם המכנה עצמו "פרוט" (קווין ספייסי). כאשר הוא טוען שהוא חייזר מן כוכב הלכת **קיי-פקס**, הוא מועבר לבית החולים הפסיכיאטרי בעיר. פסיכיאטר ממנהטן בשם ד"ר מארק פאוול (ג'ף ברידג'ס) מנסה לטפל בפרוט ו"לרפא" אותו מאשליותיו. בהמשך, ד"ר פאוול נקשר לפרוט ואף מתחיל להאמין לטענותיו המוזרות.

במהלך שהותו של פרוט בבית החולים הוא יוצר קשר עם החולים במחלקה ומעודד אותם להיאבק במחלתם: ארני (סאול ויליאמס), המפחד מחיידקים ומהאוויר אותו הוא נושם; האווי (דייוויד פטריק קלי), הסובל מטורדנות כפייתית; ודוריס ארצ'ר (סיליה ווסטון) המחכה בחדרה לאהובה שלא הגיע כבר 11 שנה.

ככל שמתקדמת העלילה, מגלה ד"ר פאוול כי ל'פרוט' ישנה היסטוריה "אנושית" וכי אינו חייזר, אלא אדם בשם רוברט פורטר. עם זאת, גם בסיומו הדרמטי של הסרט, הצופים אינם יודעים באמת האם הוא אדם רגיל המעורער בנפשו או שמא התגלם בגופו חייזר.

תביעת הגנבה הספרותית
--------------------

בנובמבר 2001 הוגשה נגד יוצרי הסרט תביעה משפטית בגין גנבה ספרותית על ידי יוצרי "גבר מביט לדרום-מזרח" (בספרדית: Hombre mirando al sudeste), סרט ארגנטינאי משנת 1986. מבקרים וצופים אכן עמדו על דמיון ברור בעלילת שני הסרטים. עם זאת, התביעה נמשכה לבסוף על ידי מגישיה.

קישורים חיצוניים
----------------

* 

* אתר האינטרנט הרשמי של קיי-פקס (באנגלית)

* "קיי-פקס", במסד הנתונים הקולנועיים IMDb (באנגלית)

* "קיי-פקס", באתר נטפליקס

* "קיי-פקס", באתר AllMovie (באנגלית)

* "קיי-פקס", באתר Rotten Tomatoes (באנגלית)

* "קיי-פקס", באתר Box Office Mojo (באנגלית)

* "קיי-פקס", באתר Metacritic (באנגלית)

* "קיי-פקס", באתר אידיבי

* "קיי-פקס", במסד הנתונים הקולנועיים KinoPoisk (ברוסית)
* יגאל קולוף, ‏"קיי פקס", באתר "סרט"
* "קיי-פקס", ביקורת על הסרט באתר "עין הדג", 28 בדצמבר 2001

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 070149fd-139a-442f-8990-688f8f8a013f

 |
**כריסטיאן טייו הררה** (באנגלית **Cristian Tello Herrera** נולד ב-11 באוגוסט 1991) הוא כדורגלן ספרדי המשחק בעמדת החלוץ או הקיצוני בלוס אנג'לס.

קריירה
------

נולד בעיר סבאדל הסמוכה לברצלונה. בגיל 8 החל לשחק כדורגל בקבוצת "קאן רול" השכונתית, בעיר הולדתו. לאחר שלוש שנים, עבר לאקדמיית הכדורגל של קבוצת הכדורגל ברצלונה. בשנת 2008 הוא חתם במועדון הכדורגל אספניול ושיחק בקבוצת המילואים שלה הנמצאת בליגה השלישית.

בשנת 2010 טייו חזר לקבוצתו ברצלונה אתלטיק ששיחקה בליגה השנייה בספרד בה שיחק במשך העונה והצטיין בה. את הופעתו הראשונה במדי הקבוצה הבוגרת הוא ערך ב-28 בינואר 2012 במשחק שנערך מול ויאריאל כאשר החליף את אדריאנו בדקה ה-75 של המשחק. שבוע לאחר מכן הבקיע טייו את שערו הראשון במדי הקבוצה הבוגרת במשחק שנערך מול ריאל סוסיאדד.

ב-7 במרץ 2012 ערך טייו את הופעת הבכורה שלו בליגת האלופות במסגרת שלב שמינית הגמר של המפעל מול באייר לברקוזן. טייו כבש שני שערים ועזר לקבוצתו לנצח בתוצאה 1–7.

ב-31 באוגוסט 2013 טייו האריך את חוזהו בברצלונה עד 2018. וסעיף השחרור שלו הועמד על 25 מיליון אירו. ב-16 ביולי 2014 טייו חתם על חוזה השאלה בפורטו ל-2 עונות.

ב-22 בינואר 2016 הושאל לפיורנטינה עד לסוף העונה. לקראת עונת 2016/2017 חודשה השאלתו של טייו לפיורנטינה לעונה נוספת. ב-30 ביוני 2017 חתם טייו בריאל בטיס.

ב-26 באוגוסט 2022 חתם לשלוש שנים בלוס אנג'לס.

ב-25 בינואר 2023 טייו חתם במועדון אל פאתח מליגת העל הסעודית.

### קריירה בינלאומית

טייו שיחק עבור הנבחרת האולימפית של ספרד באולימפיאדת לונדון בה הודחה נבחרתו בשלב הבתים. כמו כן, נכלל בסגל הנבחרת הצעירה של ספרד לאליפות אירופה בכדורגל עד גיל 21 - 2013.

ב-14 באוגוסט 2013 זומן לראשונה למשחק ידידות של נבחרת ספרד נגד נבחרת אקוודור.

תארים
-----

ברצלונה
* אליפות ספרד: 2012/2013
* גביע המלך: 2011/2012
* הסופר קאפ הספרדי: 2013

**ריאל בטיס**

* גביע המלך: 2021/2022

קישורים חיצוניים
----------------

ויקישיתוף מדיה וקבצים בנושא **כריסטיאן טייו** בוויקישיתוף
* כריסטיאן טייו, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* דף השחקן באתר הרשמי של ברצלונה

| **נבחרת ספרד – אולימפיאדת לונדון 2012** |
| --- |
| 1 דה חאה • 
2 אספיליקווטה • 
3 דומינגס • 
4 ח. מרטינס • 
5 א. מרטינס • 
6 אלבה • 
7 אדריאן • 
8 מוניאין • 
9 רודריגו • 
10 מאטה • 
11 קוקה • 
12 מונטויה •
13 בוטיה • 
14 רומאו •
15 איסקו •
16 טייו •
17 הררה •
18 מריניו •
מאמן: מייה | ספרדספרד |
מנשם ידני  
1. מסיכה עם מעטפת גמישה העוטפת את אזור הפה והאף  
2. פילטר ושסתום חד כיווני, למניעת חזרת אוויר למפוח (למניעת זיהום המפוח)  
3. מפוח ידני להחדרת האוויר בלחץ לריאות
הדגמת הפעלת מנשם ידני
**מנשם ידני** (באנגלית: **Bag valve mask** ובקיצור **BVM**, מוכר גם בשם **אַמְבּוּ** או **מפוח הנשמה**) הוא מכשיר ידני המבצע הנשמה מלאכותית כחלק מטיפול רפואי. מכשיר זה מכניס ומוציא אוויר לריאות מטופל, אשר אינו מסוגל לנשום בכוחות עצמו (דום נשימה), או שמידת יכולתו לנשום לא מספקת די חמצן על מנת להזין את הגוף, מצב הקרוי אי-ספיקה נשימתית.

מנשם ידני הוא חלק מערכת החייאה בסיסית לצוותי רפואת חירום (כמו לצוות אמבולנס) או כחלק מעגלת החייאה המוצבת במקומות שונים (למשל בחדר מיון לאספקת חמצן במקרה של אי-ספיקה נשימתית עד לחיבור החולה למכונת הנשמה ביחידה לטיפול נמרץ).

היסטוריה
--------

את מפוח ההנשמה בצורתו המודרנית המורכבת משק וממסכה, המציא ב-1953 המהנדס הגרמני הולגר הס ושותפו המרדים הדני הנינג רובן כחלק מעבודתם על משאבת יניקה. חברתו של הס, שינתה את שמה לאחר מכן לאמבו (Artificial Manual Breathing Unit), שמייצרת את המכשיר עד היום החל מסוף שנות ה-50 של המאה ה-20. המכשיר שמייצרת החברה הוא רב פעמי ומכיל מסנן אוויר, המאפשר שימוש חוזר לאחר ניקוי וחיטוי. קיימים דגמים נוספים של המנשם לשימוש חד פעמי, כגון אלו הנמצאים בערכות החייאה במקומות ציבוריים.

ציוד
----

ערכת הנשמה ידנית בסיסית מורכבת ממפוח הנשמה, שסתום T, מסנן ויראלי, שקית העשרה ומסיכה לפנים (ישנם גדלים שונים של מסיכות, להתאמה מלאה לילדים ומבוגרים), וקיימת אפשרות לחיבור המפוח לבלון חמצן להחדרת 100% חמצן.

אופן הפעולה
-----------

לפני השימוש במפוח הידני, יש להחדיר מנתב אוויר בהתאם לגודל החולה. ניתן להנשים את החולה באמצעות אוויר החדר בלבד, אך ניתן להגדיל משמעותית את רמת החמצן האמצעות חיבור המנשם לבלון חמצן. אחרי החדרת מנתב האוויר המטפל מצמיד ומהדק את המסיכה לפניו של החולה, כך שתעטוף את אזור האף והפה באופן הרמטי, וסוחט את המפוח עד תחילת התרוממות בית החזה של המטופל, בפעולה זו מוחדר אוויר בלחץ חיובי למערכת הנשימה.

הסבת מפוח הנשמה ידני למערכת הנשמה אוטומטית
------------------------------------------

פרק זה לוקה בחסר. אנא תרמו לוויקיפדיה והשלימו אותו. 
מודל של רובוט להפעלת מפוח ידני
במהלך מגפת הקורונה עקב המחסור העולמי במכונות הנשמה, נעשו ניסיונות להמרת מפוחים ידניים, באמצעות מעטפת אוטומטית למכונות הנשמה אוטומטיות.

קישורים חיצוניים
----------------

ויקישיתוף מדיה וקבצים בנושא **מנשם ידני** בוויקישיתוף

הערות שוליים
------------

1. ↑  על-שם אמבו (חברה) (אנ') היצרנית של הדגם הנפוץ במגן דוד אדום ובבתי החולים
2. ↑  עשוי PVC או סיליקון
3. ↑  למניעת זיהום הציוד כדי לאפשר שימוש חוזר
4. ↑  המירוץ לייצור מכונות הנשמה: מדפסות תלת־ממד וחלקי רובוטים, 20 במרץ 2020, באתר IsraelDefense

| עזרה ראשונה |
| --- |
| פעולות | ניהול נתיב אוויר • החייאה • הנשמה • תמרון היימליך |  |
| ציוד | תיק עזרה ראשונה • דפיברילטור • מנשם ידני • אמבולנס • אלונקה • קרש גב |
| נהלי טיפול | ABC‏ • PHTLS • אירוע רב נפגעים |
| אנשי צוות | מגיש עזרה ראשונה • חובש • פרמדיק • רופא |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**יונתן פרידמן** (נולד ב-14 במרץ 2003) הוא מתעמל אקרובטי ישראלי שזכה במדליית כסף באולימפיאדת הנוער בואנוס איירס (2018).

ביוגרפיה
--------

פרידמן גדל במושב סלעית במערב השומרון. הוא סיים את בית ספר תיכון עמי אסף בכפר סבא. הוא מתאמן בהדרכתה של שירן אוקנין. משרת בצבא כספורטאי מצטיין.

### 2017

באליפות העולם לנוער באקרובטיקה לשנת 2017 הוא זכה במדליית הזהב ברביעיית בנים יחד עם אדם נודל, רועי נועם ונבו גברא בתוצאה של 27.350 נקודות.

### 2018

באוקטובר 2018 ייצג את ישראל באולימפיאדת הנוער שנערכה בבואנוס איירס, ארגנטינה, וזכה ביחד עם נועה קזדו יקר במדליית כסף בהתעמלות אקרובטית לזוגות מעורבים בתוצאה של 27.590 נקודות. השניים סיימו אחרי זוג מבולגריה (27.850 נקודות) ולפני זוג מאוקראינה (27.450 נקודות). הם הקדישו את הופעתם לבן זוגה המנוח של מאמנתם, שנהרג בתאונת אופנוע.

### 2019

באליפות אירופה עד גיל 16 שנערכה בחולון באוקטובר 2019 זכה במדליית זהב ביחד עם איימי רפאלי.

### 2021

#### אלוף עולם עד גיל 19

באליפות העולם שנערכה בז'נבה, שווייץ ביוני 2021 זכה במדליית כסף בזוגות מעורבים ביחד עם איימי רפאלי בתוצאה של 28.350 נקודות.

### 2022

באליפות העולם שנערכה בבאקו, אזרבייג'ן במרץ 2022 זכה במדליית כסף בזוגות מעורבים ביחד עם איימי רפאלי.

### 2023

במסגרת סבב הגביע העולמי לשנת 2023 הוא התחרה בקטגוריית זוגות מעורבים יחד עם איימי רפאלי. השניים דורגו במקום השני בסבב, וזכו במדליית זהב בפורס-סינט-אמנדס(אנ'), בלגיה בתוצאה של 29.750 נקודות. במדליות כסף בז'שוב, פולין בתוצאה של 28.930 נקודות ובמאיה(אנ') פורטוגל בתוצאה של 29.030 נקודות.

ראו גם
------

* התעמלות אקרובטית בישראל

קישורים חיצוניים
----------------

ויקישיתוף מדיה וקבצים בנושא **יונתן פרידמן** בוויקישיתוף

* יונתן פרידמן, באתר olympedia.org
* יונתן פרידמן, באתר התאחדות ההתעמלות הבין-לאומית

הערות שוליים
------------

1. 1 2  אלוף העולם באקרובטיקה: תושב הישוב סלעית בשומרון, באתר "סרוגים", 7 במרץ 2022
2. ↑  none, ‏זהב לישראל באל' אירופה לנוער באקרובטיקה, באתר ‏מאקו‏, 15 באוקטובר 2017
3. ↑  אורן אהרוני, מדליה שלישית לישראל באולימפיאדת הנוער, באתר ynet, 16 באוקטובר 2018
4. ↑  יונתן פרידמן תושב השומרון הוכתר כאלוף אירופה בקטגוריית זוגות מעורבים באליפות אירופה באקרובטיקה, באתר חדשות 0404‏, 27 באוקטובר 2019
5. ↑  אליפות העולם באקרובטיקה: ירדן ויונתן מהיישוב סלעית הם אלופי העולם - מקומונט הישובים ביו"ש, באתר מקומונט הישובים ביו"ש, ‏5 באוגוסט 2021
6. ↑  "Acrobatic Gymnastics World Rankings - World Ranking 2023" [דירוג עולמי התעמלות אקרובטית - דירוג עולמי לשנת 2023]. *התאחדות ההתעמלות הבין-לאומית*. נבדק ב-6 בינואר 2024. `{{cite web}}`:  (עזרה)
7. ↑  "FRIDMAN Yonatan - FIG Athlete Profile" [יונתן פרידמן - פרופיל ספורטאי התאחדות ההתעמלות הבין-לאומית]. *התאחדות ההתעמלות הבין-לאומית*. נבדק ב-6 בינואר 2024. `{{cite web}}`:  (עזרה)
הרב **חיים יעקב רוטנברג** (תשרי תר"ע וואדוביץ פולין - ז' באלול ה'תש"ן פריז צרפת) היה רב חרדי בפריז, רב בית הכנסת אגודת הקהילות ברחוב פאווה שברובע הרביעי של פריז, ורב מערכת הכשרות הגדולה בצרפת.

ביוגרפיה
--------

נולד בודוביצה שבפולין בשנת ה'תר"ע לרב מרדכי רוטנברג, ולשרה בת הרב דוד פרידמן רבה של דויטשקרויץ, בשנת ה'תרע"א היגרה המשפחה לאנטוורפן שבבלגיה, שם מונה אביו לרב בשנת ה'תרע"ד תפקיד בו כיהן עד למותו באושוויץ במלחמת העולם השנייה.

למד בישיבות טלז מיר ובריסק, נישא לרבקה מלכיאור והתגורר באנטוורפן. היה ראש הקהילה בעיר לצד רבי מאיר לנדא מדראהביטש.

בשנת ה'תשכ"ד לאחר פטירתו של הרב שמואל יעקב רובינשטיין רב בית הכנסת אגודת הקהילות בפריז נקרא למלאות את מקומו כראש אגודת הקהילות, והיה לרב השלישי של בית הכנסת, תפקיד אותו מילא עד לפטירתו.

הקים וניהל מוסדות חינוך בפריז לכל הגילאים וכן מערכת כשרות גדולה.

נפטר בז' באלול ה'תש"ן בפריז ונקבר בבית הקברות של הקהילה היהודית באנטוורפן בלגיה.

את מקומו ברבנות בית הכנסת ומערכת הכשרות ממלא בנו הרב מרדכי רוטנברג.

לאחר פטירתו הקים חתנו הרב יצחק כץ קהילה נפרדת בשם "קהל יראים פריס" (קי"ף), המחזיקה במוסדות חינוך ומערכת כשרות וממוקמת גם היא ברחוב פאווה.

אחותו גב' רחה שטרנבוך התפרסמה בתקופת מלחמת העולם השנייה כאשר התגוררה בשווייץ והצילה מאות יהודים.

הציירת סופיה קיסלוב היא בת דודתו.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16670003h (data)
* ISNI: 0000 0004 5020 0377
* VIAF: 316451368
* WorldCat: viaf-316451368

 |
**הוגו לופס מרטינס** (בספרדית: **Hugo López Martínez**; נולד ב-15 במאי 1988) הוא כדורגלן ספרדי המשחק בט'ופר קלאב בעמדת הקשר.

קריירה
------

לופס התחיל את הקריירה שלו במחלקת הנוער של ברצלונה אליה הצטרף בגיל 14. לאחר שסיים את גיל הנוער הצטרף לקבוצת המילואים של אלמריה, כעבור שנה הושאל ממנה לקבוצת המילואים של ספורטינג חיחון. בשנת 2010 הצטרף לנוחה. בעונת 2011/2012 הצטרף לאתלטיקו פורטוגל הפורטוגזית. בסיום העונה חתם בסלביה סופיה הבולגרית במדיה התקשה להשתלב ובדצמבר 2012 חתם בהפועל ניר רמת השרון. ב-26 בינואר 2013 ערך את הופעת הבכורה שלו במדי רמת השרון בניצחון 0-4 נגד בני סכנין לופס היה שותף לעלייה של המועדון לפלייאוף העליון שנחשב להישג השיא של המועדון אי פעם. בתום העונה עזב את ישראל וחתם באנוסיס נאון פראלימני הקפריסאית. בינואר 2014 חתם לשנה וחצי באפולון לימסול. ב-30 ביולי 2015 חתם בהפועל כפר סבא. ב-11 באוגוסט 2015 ערך את הופעת הבכורה שלו במדי כפר סבא בתיקו 0-0 נגד מכבי נתניה במסגרת גביע הטוטו. ביוני 2016 חתם באתלטיקו סלאיה מהליגה המקסיקנית השנייה.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol

הערות שוליים
------------

1. ↑  אופיר סער‏, עירוני רמת השרון: הוגו לופס חתם עד סוף העונה, באתר וואלה!‏, 30 בדצמבר 2012
2. ↑  גל ברקן, ‏זר רביעי לנעים: הוגו לופס מרטינס חתם בכפר סבא, באתר ONE‏, 30 ביולי 2015

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"הוגו לופס מרטינס"**.
**100% זאב** (באנגלית: **100% wolf**) הוא סרט קולנוע אוסטרלי בהנפשה ממוחשבת, מסוגת קומדיה, פנטזיה והרפתקאות, אשר מבוסס על רומן בעל אותו שם מאת ג'יין ליונס שיצא לאור בשנת 2009.

הסרט, שהקרנת הבכורה שלו הייתה ב-29 במאי 2020 בהפצת Studio 100, בוים על ידי אלכס סטדרמן, נכתב על ידי פין אדקוויסט והופק על ידי אלקסיה גייטס-פואל וברברה סטיפן. חברת ההפקה של הסרט היא Flying Bark Productions.

בהשראת הסרט הופקה סדרת טלוויזיה בשם "100% זאב: אגדת אבן הירח", כמו כן צפוי לצאת סרט המשך בשנת 2024 בשם "200% זאב".

תקציר העלילה
------------

סיפורו של פרדי לופין, יורש העצר למשפחת אנשי זאב גאים. נואש להפוך להיות איש זאב בעצמו, פרדי מופתע כאשר ליום הולדתו ה-13 במה שאמור להיות הטרנספורמציה הראשונה שלו הכול מסתבך, במקום להפוך לזאב אכזרי הוא הופך לכלב פודל. בדיוק שפרדי חושב שהמצב לא יכול להיות גרוע יותר הוא עובר כנגד רצונו טיפול יופי, נזרק לרחוב ומושלך לכלא כלבים. האם פרדי וחברתו החדשה בטי, שיודעת ומכירה את החיים ברחוב, יצליחו להימלט? מי האיש המרושע אשר עוקב אחריו? למרות החיצוניות הוורודה, המפונפנת והחמודה שלו, האם פרדי יוכל להוכיח לכולם שהוא 100% זאב?.

שחקנים
------

* עילאי סווינדלס בתפקיד פרדי לופין
* סמארה וייבינג בתור באטי
* ג'יי קורטני בתפקיד פלאשהארט לופין
* רופרט דגה בתפקיד הוטספור לופין
* ג'יין לינץ' בתור המפקדת
* רייס דארבי בתור פוקסוול קריפ
* מגדה סובנסקי בתפקיד גברת כבש
* אקמאל סאלח בתפקיד חמיש
* לורן גריי ושרה הארפר בתור טוויצ'י
* מייקל בורצ'יר בתור לורד הייטייל
* קייט הול בתור ליידי הייטייל

ביקורות
-------

הסרט הרוויח סך של 7.7 מיליון דולר ברחבי העולם.

Rotten Tomatoes נתנו לסרט דירוג מאושר של 69%, על סמך ביקורות של 16 מבקרים.

המשכים
------

### סדרת טלוויזיה

סדרת טלוויזיה בת 26 פרקים בשם "100% זאב: אגדת אבן הירח" הופקה על ידי Flying Bark Productions ו-Studio 100 Animation. פרק הבכורה של הסדרה שודר בערוץ ABC Me ב-28 בדצמבר 2020.

### סרט המשך

סרט המשך בשם "200% זאב" צפוי לצאת בשנת 2024.

קישורים חיצוניים
----------------

ויקישיתוף מדיה וקבצים בנושא **100% זאב** בוויקישיתוף

* "100% זאב", במסד הנתונים הקולנועיים IMDb (באנגלית)
* "100% זאב", באתר AllMovie (באנגלית)
* "100% זאב", באתר Rotten Tomatoes (באנגלית)
* "100% זאב", באתר Metacritic (באנגלית)
* "100% זאב", במסד הנתונים הקולנועיים KinoPoisk (ברוסית)
* 100% זאב, במיזם "אישים" לתיעוד היצירה הישראלית
שרטוט המציג את כיוון השעון ואת הכיוון הנגדי לו ("נגד כיוון השעון")
תנועה עם **כיוון השעון** היא תנועה מעגלית הנעשית מלמעלה לכיוון ימין וכאשר היא מגיעה למטה היא ממשיכה את תנועתה שמאלה עד הנקודה העליונה וחוזר חלילה.

תנועה בכיוון ההפוך נקראת "**נגד כיוון השעון**".

תנועתו של עצם הנראה למתבונן מסוים כנע עם כיוון השעון, תיראה למתבונן הנמצא מולו, מעברו השני של העצם, כתנועה נגד כיוון השעון.

במתמטיקה, מקובל להתייחס לכיוון השעון ככיוון השלילי (ונגד כיוון השעון הוא הכיוון החיובי).

ברגים, אומים, פקקי בקבוקים ומכסי צנצנות סטנדרטים מתברגים (מתהדקים) עם כיוון השעון ומשוחררים נגד כיוון השעון בהתאם לכלל יד ימין[דרושה הבהרה].

מבט על צפון כדור הארץ נע על צירו, נגד כיוון השעון
צל עמוד שעון שמש נע עם כיוון השעון

מקור המונח
----------

שעונים מכניים, שהם מקור המונח
המונח "כיוון השעון" נובע מכיוון הסיבוב של מחוגי שעונים מכניים. "כיוון השעון" נובע מכיוון תנועת הצל בשעוני שמש שהיו בשימוש באירופה, הנמצאת בחצי הכדור הצפוני (כיוון שהתקדמות הצל בשעוני שמש בחצי הכדור הדרומי מנוגד לכיוון השעון).

מנגד, סיבוב חפץ מעגלי שמאלה היה כינוי לסיבובו נגד כיוונם של מחוגי שעוני השמש העתיקים. עם התפתחות השעונים בעת החדשה נהפכו המושגים עם/נגד כיוון השעון לאומדן מקובל לסיבוב מעגל ימינה ושמאלה בהתאמה.

ראו גם
------

* אוריינטציה
**ג'ון ג'ורג' "טים" קולמן** (אנגלית: **John George "Tim" Coleman**;‏ 26 באוקטובר 1881, קטרינג, אנגליה - 20 בנובמבר 1940) היה כדורגלן אנגלי.

קריירה
------

קולמן החל את דרכו במועדון קטרינג טאון החובבני מעיר הולדתו, וב-1901 הצטרף לנורת'המפטון טאון. בקיץ 1902 חתם בוולוויץ' ארסנל מהליגה השנייה, ותוך זמן קצר הפך למבקיע שערים מצטיין במועדון.

הופעת הבכורה של קולמן הייתה במשחק נגד פרסטון נורת' אנד ב-6 בספטמבר 1902, ובעונתו הראשונה בארסנל הבקיע 17 שערים ב-30 משחקים, כאשר המועדון מסיים במקום השלישי בליגה. בעונה שלאחר מכן הוא הבקיע 23 שערים ב-28 משחקים, וביחד עם 25 השערים של החלוץ טומי שנקס וביל גואינג סייע למועדון לסיים במקום השני ולהעפיל לליגה הראשונה. בעונתו הראשונה בליגה הבכירה הוא הבקיע רק חמישה שערים, אך בעונה שלאחר מכן הבקיע 15 שערים ב-34 משחקים. בעונה זו קולמן שיחק עם ארסנל בהפסד לניוקאסל יונייטד בחצי-גמר גביע ה-FA, וערך את הופעתו היחידה בנבחרת אנגליה במשחק נגד נבחרת אירלנד ב-16 בפברואר 1907.

למרות התוצאות הטובות המועדון נקלע לקשיים כלכליים, ובפברואר 1908 קיבלה הנהלת ארסנל את הצעת אברטון לשלם 700 לירות שטרלינג תמורת כרטיס השחקן של קולמן. קולמן הספיק לשחק ב-196 משחקים במדי ארסנל, והבקיע בהם 84 שערים. הוא היה שחקן הרכב קבוע ב-2.5 העונות שלו בגודיסון פארק, סייע לאברטון לסיים במקום השני בעונת 1908/1909, והבקיע 30 שערים ב-71 משחקי ליגה. בזמן שהיה באברטון הוא התפרסם כאחד מהשחקנים הבודדים (ביחד עם רוב שחקני מנצ'סטר יונייטד) ששמרו על חברותם באיגוד השחקנים למרות כללי התאחדות הכדורגל האנגלית. בסופו של דבר ההתאחדות נסוגה מעמדתה.

לאחר אברטון קולמן שיחק בסנדרלנד (1910–1911), פולהאם (1911 - 1914) ונוטינגהאם פורסט (1914 - 1915). קולמן פרש מכדורגל מקצועני לאחר פריצת מלחמת העולם הראשונה והשעיית משחקי הכדורגל הרשמיים, אך בזמן המלחמה שיחק עבור מועדונים חובבניים ובעיקר עבור טנברידג' ולס. קולמן פרש סופית ב-1920. לאחר פרישתו הוא עסק באימון ועבר להתגורר בהולנד.

לקריאה נוספת
------------

* ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4)

הערות שוליים
------------

1. ↑  איגוד השחקנים הוא הגוף שאיגד כדורגלנים באנגליה לפני הקמת התאחדות הכדורגלנים המקצוענים

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nb2010031839
* VIAF: 160534536
* WorldCat: lccn-nb2010031839

 |
ספינות בבניה במספנת אינגלס. משמאל לימין: USS Boxer‏, USS Ramage‏, USS Benfold‏ ואח"י חנית (סער 5). צולם ב-10 בדצמבר 1994.
**מספנת אינגלס** (אנגלית: **Ingalls Shipbuilding**) היא מספנה הממוקמת בפסקגולה שבמיסיסיפי. היא נוסדה ב-1938, וכיום היא חלק מנורת'רופ גרומן שיפ סיסטמס. בעבר הייתה יצרנית הספינות המובילה עבור הצי האמריקני, ועם 10,900 עובדים, המעסיקה הפרטית הגדולה ביותר במיסיסיפי.

אינגלס הייתה ממוקמת בשפך נהר פסקגולה למפרץ מקסיקו. היא התחילה בבניית ספינות מסחר, אך בשנות החמישים החלה להשתתף במכרזים של הצי האמריקני, וב-1957 זכתה במכרז לבניית 12 צוללות תקיפה גרעיניות.

ליטון אינדוסטריז רכשה את אינגלס ב-1961, וב-1968 הרחיבה את מתקניה לצידו השני של הנהר. ב-1977 העסיקה אינגלס כ-25,000 עובדים.

אינגלס ייצרה גם ציוד קידוח לקידוחים מרוחקים מהחוף, ספינות שיוט וביצעה מיזמים ימיים עבור מצרים, ישראל וונצואלה. 

במספנה נבנו גם שלושת ספינות הטילים סער 5 עבור חיל הים הישראלי.

בשנות החמישים, ניסתה אינגלס להיכנס לייצור קטרים לרכבות. הם שיווקו קו מוצרים נרחב, אולם רק קטר אחד, הידוע כאינגלס 4-S, יוצר. הוא נמכר לחברת "גולף, מובייל & אוהיו ריילרואד".

בשנת 2001 נרכשה המספנה על ידי חברת "נורת'רופ גראמן" כאשר רכשה במקביל מספנה לייצור צוללות גרעיניות, מה שהידק את הקשר בין החברה לתעשייה הימית הישראלית וגרם לשיתוף פעולה בדבר בנייתן של צוללות, כאשר ישראל העבירה לידי החברה את תוכניות הצוללות שהגיעו לידה מגרמניה בשנות ה-90, על מנת שזאת תייצר את הצוללות.

ב-29 באוגוסט 2005, מתקני המספנה נפגעו על ידי סופת ההוריקן קטרינה. מרבית הספינות שעגנו ואלו שהיו בבנייה לא נפגעו בצורה משמעותית. בניית הספינות הופסקה לזמן מה עקב ההרס של מבנים רבים בשטח המספנה, מרבית כלי הרכב, והמנופים הגדולים, המתקן ממשיך לפעול כיום, כאשר בשנת 2010 הסתיימה עבודת השיקום העיקרית של המתקן.

קישורים חיצוניים
----------------

ויקישיתוף מדיה וקבצים בנושא **מספנת אינגלס** בוויקישיתוף

הערות שוליים
------------

1. ↑  מאמר מערכת, מגעים לרכש ספינות בגרמניה יעלון דן בנושא בברלין: מערכות לחימה אלקטרוניות ומערכות נשק יהיו מתוצרת ישראל, באתר www.israeldefense.co.il
2. ↑  "ניסיון לנצל עסקת צוללות בין טייוואן לארצות הברית לטובת ישראל - וואלה! חדשות". *וואלה! חדשות*. אורכב מ-המקור ב-2018-12-14. נבדק ב-2016-10-14.
3. ↑  ישראל תקבל תמלוגים אם ימכרו מספנות גרמניות צוללות מהדגם שנבנה עבורה - גלובס, באתר Globes

  


|  |  |
| --- | --- |
| בקרת זהויות עריכת הנתון בוויקינתונים | 
* LCCN: n83229924
* VIAF: 143110862
* WorldCat: lccn-n83229924

 |
אדום, לבן וירוק הם נחשבים ל**צבעי הלאומיות הכלל-איראנית** המשמשים בדגלי רוב המדינות והעמים האיראנים. השימוש בהם מסמל את מוצאם המשותף של העמים דוברי השפות האיראניות.

היסטוריה
--------

הצבעים הפאן-איראניים מושרשים בעת העתיקה. על פי האווסטה, האוכלוסייה החופשית המלאה של החברה האיראנית העתיקה (ארים) חולקה לשלוש מעמדות, שכל אחד מהם היה קשור בצבע מסוים :

* ידע צבאי (באווסטית: -raθaē-štar) - אדום - סמל של חיל צבאי והקרבה עצמית בשם האידיאלים הגבוהים, ולכן הוא נחשב לנערץ והנאצל ביותר;
* כמורה (באווסטית: -āθravan-, aθaurvan) - לבן - מסמל רוחניות, טוהר, מוסריות וקדושה;
* חברי קהילה חופשיים (גידול וחקלאות) (באווסטית: -vāstrya.fšuyant) - ירוק - מסמל טבע, נוער ושגשוג.

עד היום, בהרי פמיר האדום מסמל אושר, רווחה ושמחה, לבן - טוהר ובהירות, ירוק - נעורים ושגשוג.

 תקן האחמנים במוזיאון הלאומי של איראן
המסורת של שימוש בצבעים אדום, לבן וירוק נקבעה באימפריה האחמנית (330 לפנה"ס - 558). התקן האחמני מוזכר על ידי קסנופון אבנבסיס ובקירופדיה כ"נשר זהב מורם על חנית ארוכה". תמונות על תקנים אחמנים ששרדו על ציורי הקיר של ארמון אפדנה בפרספוליס. במהלך חפירות בבירת האחמנים, גילו ארכאולוגים תקן המתאר נשר זהב עם כנפיים פרושות, כשהוא מחזיק מעין כתר זהב אחד בכל כפה. בהיקף התקן היה גבול של משולשים אדום-לבן-ירוק.

על פי פסיפס אלכסנדר, ההתקן האחמני היה אדום.

התקן המצוי באפדנה מוצג במוזיאון ההיסטורי והארכאולוגי האיראני.

 פסיפס אלכסנדר
תפקידו הסמלי של זהב כמתכת סולארית, בעוד כסף קשור לירח, נראה בבירור בתרבות האיראנית העתיקה. הסמליות של מתכות נקשרה לחלוקת החברה בין כל העמים האיראניים לשלוש אחוזות - לוחמים, כמרים ואנשי קהילה חופשיים - חקלאים ומגדלים. על פי תוכנית זו, המעמד המלכותי, או הצבאי (מכיוון שהמלך הוא בהכרח לוחם ומגיע מהמעמד הצבאי) התאים לזהב ולאדום, ולכומר - כסף ולבן. צבע מעמד חברי הקהילה החופשית היה בתחילה לכחול, ואחר כך לירוק.

בדגלי תצורות המדינה המודרניות של העמים האיראניים, הצבעי האיראניים מתפרשים בדרכים שונות ומשמעויות סמליות שונות.

דגלים המשתמשים בצבעים הפאן-איראניים
-----------------------------------

* דגל איראןדגל איראן
* דגל טג'יקיסטןדגל טג'יקיסטן
* דגל כורדיסטןדגל כורדיסטן

דגלים המשתמשים בצבעים הפאן-איראניים באופן חלקי
----------------------------------------------

* דגל דרום אוסטיהדגל דרום אוסטיה
* דגל צפון אוסטיהדגל צפון אוסטיה

דגלים לשעבר בצבעים הפאן-איראניים
--------------------------------

* דגל איראן בשנים 1964–1980דגל איראן בשנים 1964–1980
* דגל איראן בשנים 1925–1964דגל איראן בשנים 1925–1964
* דגל איראן בשנים 1910–1925דגל איראן בשנים 1910–1925
* דגל איראן בשנים 1907–1910דגל איראן בשנים 1907–1910
* דגל טג'יקיסטן הסובייטית בשנים 1953–1991דגל טג'יקיסטן הסובייטית בשנים 1953–1991
* דגל טג'יקיסטן בשנים 1991–1992דגל טג'יקיסטן בשנים 1991–1992
* דגל הרפובליקה האוטונומית טאליש-מוגאןדגל הרפובליקה האוטונומית טאליש-מוגאן
* דגל אפגניסטן בין 2013-2021 (שימוש בצבעים באופן חלקי)דגל אפגניסטן בין 2013-2021 (שימוש בצבעים באופן חלקי)

ראו גם
------

* הצבעים הכלל-אפריקאיים
* צבעי הלאומיות הכלל-ערבית
* צבעי הלאומיות הכלל-סלאבית

הערות שוליים
------------

1. 1 2  *Гафуров Б. Г.* Таджики: Древнейшая, древняя и средневековая история. ИВАН СССР, Наука, М. 1972. — стр. 31
2. ↑  *Bahar, Mehrdad*. Pizhuhishi dar asatir-i Iran (Para-i nukhust va para-i duyum). Tehran: Agah, 1375 [1996]. ISBN 964-416-045-2. — p. 74 תבנית:Ref-fa
3. ↑  *Ксенофонт*, Анабасис. Кинга I, Глава X.
**נרימן (נארי) בומנשו מהטה** (בכתב אנגלי:**Nariman Bomanshaw Mehta**, ‏ 8 באפריל 1920 - 22 באוגוסט 2014) היה כימאי ופרמקולוג הודי-אמריקאי. התפרסם בעיקר הודות להמצאה וסינתוזה של התרופה נוגדת הדיכאון בופרופיון, המשמשת גם בגמילה מעישון סיגריות.

ביוגרפיה
--------

נרימן בומנשו מהטה נולד במומבאי, אז, הודו הבריטית במשפחה של פארסים-זורואסטרים. אביו היה בומנשו מהטה ואמו דהונבאי דארוואלה מהטה. למד במכללת סנט קסבייר במומבאי, בה סיים תואר ראשון B.Sc בכימיה ובפיזיקה ותואר ראשון B.A באנגלית ובכלכלה. בהמשך סיים גם תואר שני.
מהטה היה תלמיד מחונן והועסק תקופה כמורה פרטי שלימד 80 סטודנטים בתחום המתמטיקה, פיזיקה, כימיה וההנדסה הימית.

בשנת 1939 יחד עם סטודנט אחר, קייחוסרו ד. איראני חיבר ופרסם בהודו את הספר "ספר לימוד שימושי לפיזיקה תאורטית ופרקטית"
בעזרת מלגת טאטה ומענק מהרמן וילקי, בשנת 1947 נסע מהטה לארצות הברית ובשנים 1949–1952 עבד כעמית מחקר בצי האמריקאי. באותה תקופה עבד בתחום סינתוז החומר אמטין וסיים באוניברסיטת קנזס עבודת דוקטורט בכימיה, בהדרכתו של ויליאם אי. מקיואן.

קריירה מדעית
------------

בשנת 1947 הזמינה חברת "ג'וזף סיגרם ובניו" את מהטה לעבוד כחוקר במעבדת המחקר שלה בארצות הברית. הוא השתלם בה בתחום התסיסה והזיקוק. באוה תקופה חקר מהטה את הפניצילין.

בזמן שהיה למשך שלוש שנים פרופסור לכימיה פיזיקלית באוניברסיטת ויבלרפורס במדינת אוהיו, ב-1957 הצטרף מהטה לחברת התרופות "בארוס ולקאם", כיום גלקסו סמית' קליין והתגייס בה לחקר החומרים בעלי פוטנציאל נאורופרמקולוגי. בשנת 1969 הצליח לבנות, לסנתז ולרשום פטנט על התרופה בופרופיון שקיבלה בשנת 1985 אשור ה-FDA כטיפול נגד דיכאון. היא יצאה לשווקים בשם ולבוטרין ואחר כך גם זייבאן, צורה שאושרה לשימוש בגמילה מסיגריות טבק.
זייבאן הייתה התרופה הראשונה שאושרה על ידי FDA להפסקת עישון. ולבוטרין נרשם לפעמים לצורך הגברת החשק המיני אצל נשים
חברת גלקס סמית קליין הרוויחה כ-900 מיליון לירות שטרלינג.

מהטה נפטר בגיל 94 באוגוסט 2014 בפיק רסורסס, בברלינגטון, צפון קרוליינה, בעקבות מחלה קצרה.
גופתו נשרפה בקרמטוריום לואו והאפר הובא לקבורה בבית הקברות קנסיקו בוולהאלה, מדינת ניו יורק.

מבחר פרסומים
------------

* Mehta, N B (1983), *The Chemistry of Bupropion*, The Journal of Clinical Psychiatry (published May 1983), 44 (5), pp. 56–9, PMID 6406464
* David L. Musso; Nariman B. Mehta; Francis E. Soroko; Robert M. Ferris; Elizabeth B. Hollingsworth; Bernard T. Kenney (2004), "*Synthesis*

and evaluation of the antidepressant activity of the enantiomers of bupropion", *Chirality (published 2004-09-21), 5 (7): 495–500 doi:10.1002/chir.530050704, PMID 8240925*

* Mehta, Nariman B; Arthur P Phillips; Florence Fu Lui; Ronald E Brooks (1960), "*Maleamic and citraconamic acids, methyl esters, and imides"*, The Journal of Organic Chemistry, 25 (6): 1012–1015, doi:10.1021/jo01076a038

בחייו הפרטיים
-------------

מהטה היה נשוי ואב לשתי בנות ובן.

קישורים חיצוניים
----------------

* מאמר הספד בטיימס ניוז ברלינגטון, צפון קרוליינה

* ביוגרפיה קצרה

|  |  |
| --- | --- |
| בקרת זהויות עריכת הנתון בוויקינתונים | 
* S2AuthorId: 89602356

 |
**ססיליה אטיאס** (בצרפתית: **Cécilia Attias**, שם נעוריה: ססיליה מריה שרה איזבל סיגנר אלבניז, בעבר נקראה **ססיליה סרקוזי**; נולדה ב-12 בנובמבר 1957 בצרפת) היא צרפתייה ממוצא יהודי. הייתה אשתו השנייה של נשיא צרפת, ניקולא סרקוזי, עד לגירושיהם ב-18 באוקטובר 2007.

ביוגרפיה
--------

אביה של ססיליה אטיאס, אנדרה אהרון ציגאנר, ממוצא יהודי, נולד בעיר בלץ שבבסרביה ב-1898. בגיל צעיר עזב את רוסיה והסתובב באירופה עם דרכון זמני עד שהתיישב בספרד, שם הכיר את אמה לעתיד של ססיליה. טרזיה דיאן אלבניז, בתו של אב, ספרדי שגריר בלגיה בספרד ואם בלגית, היא נינתו של המלחין איסק אלבניס (Isaak Albeniz), ממייסדי האסכולה המוזיקלית העממית בספרד. לסיסיליה עוד שלושה אחים: פטריק, כריסטיאן ואיוון-אנטואן.

כילדה, סבלה ססיליה מבעיות לב קשות שעיכבו מאוד את גדילתה. היא עברה ניתוח לב פתוח בגיל 13, החלימה היטב וצמחה לגובה של 178 ס"מ. היא הוסמכה כעורכת דין לאחר לימודים באוניברסיטת פנתאון-אסאס, אך העדיפה לעבור אחרי תקופה קצרה לפוליטיקה.

ב-1989 התגרשה מבעלה ז'ק מרטין ועברה להתגורר עם שתי בנותיה אצל ניקולא סרקוזי, שהיה ראש העיר ניי-סיר-סן (Neuilly-sur-Seine). ב-23 באוקטובר 1996 הם נישאו ונולד להם ילד, לואי, ב-28 באפריל 1997.

חיי האהבה של בני הזוג זכו לעניין יוצא דופן ולסיקור נרחב בעיתונות בצרפת. כאשר ססיליה הפסיקה להופיע לצד בעלה באירועים רשמיים, העיתונות דיווחה על בעיות בחיי הנישואים של בני הזוג. ב-2005 עזבה ססיליה את ניקולא סרקוזי, ועברה להתגורר עם רישאר אטיאס, מפיק ועידות ויזם נודע. ב-11 בינואר 2006 דיווח חבר קרוב של בני הזוג שהם חזרו לחיות יחד.

עם היבחרו של ניקולא סרקוזי לתפקיד הרם היא הפכה לדמות מוכרת בפוליטיקה ובעיתונות הצרפתית, אם כי לא נשאה סמכות רשמית כלשהי.

ביולי 2007 עלתה לכותרות לאחר ששימשה מתווכת בעסקת שחרור "האחיות מבולגריה" - הצוות הרפואי שנידון לעונש מוות בלוב באשמה שהדביק ילדים באיידס. בתפקידה הדיפלומטי הראשון התלוותה לניקולה דה לה גרנוויל ללוב על מנת לנהל משא ומתן עם מועמר קדאפי לשחרור האחיות הבולגריות. השיחות עם מועמר קדאפי התנהלו באנגלית בארבע עיניים ובלי מתורגמן. במסגרת התפקיד שהוטל עליה היא נסעה פעמיים לטריפולי, לוב.

בהיותה בטריפולי במשא ומתן בארבע עיניים עם קדאפי, היא ניצלה את ההזדמנות להחתימו על עסקת נשק גדולה שתעלה ללוב מאות מיליוני אירו. שבוע לאחר שנשיא צרפת ערך ביקור בטריפולי יחד עם רעייתו ססיליה, צרפת אישרה את הדיווח על חתימת עסקת הנשק עם לוב.

לאחר הצלחת המשא ומתן ושחרור האחיות הבולגריות הוכרזה ססיליה כאזרחית כבוד בסופיה, בולגריה, יחד עם בעלה. ההצלחה במשימה כנציגה אישית של ראש המדינה עוררה פולמוס רב בצרפת.

ססיליה התגרשה מניקולא סרקוזי באוקטובר 2007. ב-23 במרץ 2008 נישאה לאטיאס בניו יורק.

קישורים חיצוניים
----------------

ויקישיתוף מדיה וקבצים בנושא **ססיליה אטיאס** בוויקישיתוף
* ססיליה אטיאס, ברשת החברתית אקס (טוויטר)
* איב דרה, כך זה נגמר, באתר הארץ, 26 באוקטובר 2007
* צ'ארלס ברמנר, טיימס, גרושתו של סרקוזי פותחת הכל: "הוא שכח אותי", באתר nrg‏, 27 באוקטובר 2013

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007401242705171
* BnF: cb15619125w (data)
* GND: 137550502
* ISNI: 0000 0000 7849 3619
* LCCN: nb2009024603
* NKC: js20071214004
* RERO: 02-A023742202
* SUDOC: 137188129
* VIAF: 34779984
* WorldCat: lccn-nb2009024603

 |
פירוש נוסף ערך זה עוסק באצטדיון בבאר שבע הקרוי וסרמיל. אם התכוונתם לסרט ישראלי משנת 2007, ראו וסרמיל (סרט).

**אצטדיון וסרמיל** היה אצטדיון כדורגל בעיר באר שבע, אשר הכיל 13,000 מקומות בתשעה יציעים. האצטדיון שימש את קבוצת הכדורגל הפועל באר שבע עד לשנת 2015. האצטדיון היה ממוקם בסמוך לרחוב יהודה הלוי, בין שכונה ב' לשכונה ה'. בחלק מהשנים שימש האצטדיון גם את מכבי באר שבע במשחקיה הביתיים.

המקום שימש גם כבמה לאירועים שונים, אחד הבולטים שבהם הוא סדר אמירת הסליחות הנערך, מדי שנה, בידי הרב בנימין בצרי, סמוך ליום כיפור, והמושך אליו קהל רב.

היסטוריה
--------

האצטדיון הוקם בשנת 1959 ונחנך ב-31 באוקטובר 1959 במשחק חגיגי של הפועל באר שבע מול הפועל תל אביב. בצורתו הראשונית, ישבו חלק מהצופים על יציעי בטון, קטנים יחסית, מול חלקו המרכזי של המגרש. שאר הצופים התמקמו על סוללת האדמה שהקיפה את המגרש.

בדצמבר 1988 הסתיים שיפוץ כללי של האצטדיון, בתרומתה של הגברת לילי פרידמן-וסרמיל, ושמו הוסב לאצטדיון על שם **ארתור וסרמיל**, בנה אשר נרצח בשנת 1943 במחנה ההשמדה מיידנק, כשהוא בן 7. השיפוץ כלל, בין היתר, הקמת יציעי בטון בכל היקף האצטדיון. בשנת 2017 נקרא על שמו של ארתור גם רחוב בבאר שבע.

בשנת 1995, שופץ האיצטדיון לכבוד משחקה של הפועל באר שבע מול קבוצת ברצלונה במסגרת גביע אופ"א, והותקנו בחלק מהיציעים מושבי פלסטיק במקום הבטון החשוף. בשנת 2009, בעקבות חזרתה של הפועל באר שבע לליגת העל, הותקנו מושבים גם בשאר היציעים.

בשנת 2011 החלה בניית אצטדיון טרנר במבואותיה הצפוניים של העיר, שנחנך בשנת 2015, והחליף את אצטדיון וסרמיל כאצטדיונה הביתי של הפועל באר שבע. ב-30 במאי 2015 התקיים משחקה האחרון של הפועל באר שבע באצטדיון. הפועל באר שבע המשיכה לעשות שימוש באצטדיון ובמגרש הסמוך לו לאימונים עד חודש נובמבר 2018, עת עברה הקבוצה להתאמן במתחם "הבית האדום".

במאי 2013 החליטה עיריית באר שבע למכור את האצטדיון. בספטמבר 2014, חברות הבנייה "י.ח. דמרי בניה ופיתוח
" ו"אזורים" זכו במשותף במכרז לרכישת המתחם תמורת 417.5 מיליון שקל, מהם 212.5 מיליון שקל תשלום עבור הקרקע, ו-205 מיליון שקל נוספים עבור הוצאות פיתוח.. בשטח האצטדיון מתוכננת שכונת מגורים.

הריסת האצטדיון החלה ב-24 ביוני 2019.

קישורים חיצוניים
----------------

ויקישיתוף מדיה וקבצים בנושא **אצטדיון וסרמיל** בוויקישיתוף

הערות שוליים
------------

1. ↑  נחנך אצטדיון עירוני רחב-ידיים בבאר-שבע, דבר, 1 בנובמבר 1959
2. ↑  יגאל ברמן, ‏הנצחה בדמות אצטדיון: על שמו של וסרמיל, באתר ONE‏, 7 באפריל 2013
3. ↑  חדשות באר שבע, מעתה: רחוב וסרמיל. העירייה חנכה שמות לרחובות חדשים, 23.1.2017
4. ↑  שי מוגילבסקי, הפועל ב"ש חנכה את מתחם הבית האדום, באתר ynet, 29 בנובמבר 2018
5. ↑  שלומית צור, ‏עיריית באר שבע מוכרת את אצטדיון הכדורגל וסרמיל, באתר גלובס, 19 במאי 2013
6. ↑  אתר למנויים בלבד נמרוד בוסו, על שטח אצטדיון "וסרמיל": י.ח. דמרי ואזורים יבנו 2,000 דירות בב"ש, באתר TheMarker‏, 17 בספטמבר 2014
7. ↑  אתר למנויים בלבד מירב מורן, 17 בניינים, 30 קומות: מזל שמוכרים כאן רק דירה אחת בחודש, באתר TheMarker‏, 14 במאי 2019
8. ↑  איציק כלפי, ‏רגע לפני שהוא נהרס: בב"ש נפרדו מאצטדיון וסרמיל, באתר ONE‏, 24 ביוני 2019
**מוסטפא סנדל** (נולד ב-11 בינואר 1970 באיסטנבול, ידוע גם בכינויו **מוסטי**) הוא זמר פופ טורקי.

חייו
----

סנדל נולד באיסטנבול, אך למד בבית ספר תיכון בז'נבה ובמכללת ניו המפשייר בארצות הברית. עם סיום לימודיו חזר לאיסטנבול, ועסק בכתיבת שירים לזמרים טורקים שונים, כגון זרין אזר, הקאן פקר, יונג'ה אווג'ימיק ואייסגול אלדינץ'.

ב-1994 הוציא את אלבומו הראשון, "Suç Bende", ממנו נמכרו 1.7 מיליון עותקים, שהפכו אותו לאלבום הנמכר ביותר בטורקיה באותה שנה. במקביל, המשיך לכתוב שירים לזמרים אחרים ואף עסק בהפקת אלבומים. ב-1996 נסע ללונדון והקליט את אלבומו השני, "Gölgede Aynı". אלבום זה הצליח אף יותר מקודמו, ונמכר ב-2.6 מיליון עותקים. בעקבות הצלחת האלבום, יצא סנדל לסיבוב של 140 הופעות ברחבי טורקיה.

לאחר שהקים חברת תקליטים משל עצמו, "יאדָה פרודקשנס", הקליט באמצעותה את אלבומו השלישי, "Detay", ב-1998. הצלחתו של טרקאן בצרפת, הביאה גם את סנדל לחתום על חוזה עם השלוחה הצרפתית של חברת המוזיקה של סוני בשנת 2000, ובמסגרתה הוציא את האלבום "Araba", שכלל כמה מלהיטיו הגדולים. באותה שנה הוציא את אלבומו הרביעי בטורקיה, "Akışına Bırak", אך זה לא זכה להצלחה כקודמיו.

בשנת 2001 סגר סנדל את חברת המוזיקה שהקים, לאחר שהחברה עימה הייתה שותף בבעלות עליה פשטה את הרגל. ב-2002 הקליט את האלבום "Kop", שזכה להצלחה רבה. בין 2003 ל-2005 הקליט מספר סינגלים ששווקו באירופה. אחד מהם, "İsyankar", קיבל מעמד של אלבום זהב בגרמניה והגיע למקום הרביעי במצעד הפזמונים השווייצרי. במקביל, הקליט את האלבומים "Seven" (ב-2003) ו-"İste" (ב-2004).

בשנת 2005 הקליט מחדש את אלבומו "Seven" תחת השם "Seven Reloaded", אך אלבום זה נחל כישלון. עקב כך, הודיע סנדל כי הוא לוקח פסק זמן בקריירה. במהלך השנים הבאות השתתף במסע פרסום של חברת התקשורת הסלולרית הטורקית "טורקסל" ובקמפיין למען נהיגה בטוחה.

לאחר דחיות רבות, הוציא ביוני 2007 את אלבומו השמיני, "Devamı Var". מאלבום זה נמכרו כ-200,000 עותקים כבר בשבוע הראשון להופעתו בחנויות, ומספר העותקים הכולל בשנת 2007 הגיע ל-2.3 מיליון. בשנת 2009 הוציא את אלבומו האחרון, "Karizma".

סנדל נשוי לזמרת הסרבית אמינה יחוביץ', אחותו של הכדורסלן מירסאד טורצ'אן. לזוג בן אחד.

דיסקוגרפיה
----------

* Suç Bende (1994)
* Gölgede Aynı (1996)
* Detay (1998)
* Araba (2000)
* Akışına Bırak (2000)
* Kop (2002)
* Seven (2003)
* İste (2004)
* Devamı Var (2007)
* Karizma (2009)

קישורים חיצוניים
----------------

* אתר האינטרנט הרשמי של מוסטפא סנדל (בטורקית)
* מוסטפא סנדל, ברשת החברתית פייסבוק

* מוסטפא סנדל, ברשת החברתית אקס (טוויטר)

* מוסטפא סנדל, ברשת החברתית אינסטגרם

* מוסטפא סנדל, ברשת החברתית טיקטוק

* מוסטפא סנדל, במסד הנתונים הקולנועיים IMDb (באנגלית)

* מוסטפא סנדל, באתר AllMovie (באנגלית)

* מוסטפא סנדל, במסד הנתונים הקולנועיים KinoPoisk (ברוסית)

* מוסטפא סנדל, באתר אייטונס (באנגלית)

* מוסטפא סנדל, באתר ספוטיפיי

* מוסטפא סנדל, באתר AllMusic (באנגלית)

* מוסטפא סנדל, באתר MusicBrainz (באנגלית)

* מוסטפא סנדל, באתר דיזר

* מוסטפא סנדל, באתר Yandex.Music (ברוסית)

* מוסטפא סנדל, באתר Discogs (באנגלית)

* מוסטפא סנדל, באתר Songkick (באנגלית)

* מוסטפא סנדל, באתר Genius

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008816733205171
* BnF: cb14224103r (data)
* GND: 135133475
* ISNI: 0000 0001 1444 9552
* LCCN: no2006092372
* MusicBrainz: 9e956eda-5766-4d13-848d-e6fd6d83ea8b
* VIAF: 56821813
* WorldCat: lccn-no2006092372

 |
**דניאל אדוורד קושלנד הבן** (אנגלית: **Daniel Edward Koshland, Jr**;‏ 30 במרץ 1920 – 23 ביולי 2007) היה ביוכימאי אמריקאי יהודי.

קורות חיים
----------

פרק זה לוקה בחסר. אנא תרמו לוויקיפדיה והשלימו אותו.

מודל ההתאמה המושרית
-------------------

עבודתו המוקדמת של קושלנד הייתה בנושא קינטיקה אנזימטית בספרייה הלאומית של ברוקהבן שבלונג איילנד ובאוניברסיטת רוקפלר שבניו יורק. עבודתו זו הובילה לתאוריה על מנגנון הקטליזה של אנזימים בשם התאמה מושרית (induced fit model). מודל זה הציע כי רק לאחר התחברות הסובסטראט לאנזים חלים שינויי קונפורמציה מקומיים באתר הקישור באנזים. שינוי זה גורם להתאמה מבנית בין אתר הקישור לסובסטראט. כלומר, לאחר הקישור נוצרת התאמה מבנית בין הסובסטראט לבין אתר הקישור באנזים, התאמה אשר לא הייתה קיימת לפני הקישור. מודל זה עמד כנגד מודל מנעול-מפתח (*lock and key*), שבימינו פחות מקובל, אשר טוען כי האתר הקושר והסובסטראט התאימו זה לזה עוד לפני התחברות הסובסטראט.

מודל KNF לתיאור קואופרטיביות
----------------------------

מודל נוסף שהוצג על ידי קושלנד הוא מודל KNF להסבר מנגנוני-מבני של תופעת הקואופרטיביות בחלבונים (*Koshland, Nemethy, Filmer, 1966*). קאופרטיביות באה לידי ביטוי בפעילות חלבונים בעלי מספר אתרים פעילים (בדרך כלל בחלבונים אוליגומרים, הבנויים ממספר תתי יחידות). בחלבונים קואופרטיביים קשירה של ליגנד (סובסטראט) לאחת מתתי היחידות משפיע על הזיקה (אפיניות) של אתרי הקישור בשאר תתי היחידות לקישורם של ליגנדים נוספים. במודל KNF קישור של ליגנד לתת יחידה אחת משרה שינוי קונפורמציה בתת-יחידה זו, בהתאמה עם מודל ההתאמה המושרית. קישור זה גורם לשינוי הזיקה של אתרי הקישור בתתי היחידות הסמוכות. מודל ה- KNF עמד כאלטרנטיבה למודל MWC בו תתי יחידות נמצאות בשיווי משקל בין הקונפורמציה עם האפיניות הנמוכה לקונפורמציה עם האפיניות הגבוהה גם ללא קישור ליגנד (*Monod, Wyman, Changeux, 1965*). למרות יתרונו של מודל MWC במספר הפרמטרים הקטן יותר הנדרש לצורך תיאורו, יש המייחסים למודל KNF יתרון בתיאור קואופרטיביות שלילית (ירידה בזיקה של תתי יחידות שכנות בעקבות קישור ליגנד). שני המודלים עמדו במשך שנים במרכזו של ויכוח לגבי נכונותם בחלבונים רבים ובהמוגלובין בפרט. כיום קיימות עדויות התומכות בשני המודלים לגבי חלבון ההמוגלובין, וכפי הנראה המודל המתאים לתיאור הקואופרטיביות של המוגלובין הוא שילוב של שני המודלים.

תחומי מחקר נוספים
-----------------

* כימוטקסיס - מנגנון שליטת החיידקים בתנועתם לכיוון גורם משיכה כימי.

תפקידים מנהלתיים ואקדמיים
-------------------------

* חבר באקדמיה הלאומית למדעים של ארצות הברית.
* עורך המגזין המדעי היוקרתי science, בשנים 1985-1995.
* יושב ראש המחלקה לביוכימיה באוניברסיטת קליפורניה בברקלי. במסגרת תפקיד זה קושלנד ארגן מחדש וייעל את המחלקה לביוכימיה בכך שפיצל אותה למספר מחלקות שונות: התא, ביולוגיה מולקולרית, ביולוגיה אינטגרטיבית וביולוגיית חיידקים וצמחים.

ראו גם
------

* התאמה מושרית
* קואופרטיביות

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* GND: 1145446698
* LCCN: no2009133561
* VIAF: 96898918
* WorldCat: lccn-no2009133561

 |